ΚΑΝΟΝΙΣΜΟΣ (ΕΚ) αριθ. 932/97 ΤΗΣ ΕΠΙΤΡΟΠΗΣ της 26ης Μαΐου 1997 για τροποποίηση του κανονισμού (ΕΚ) αριθ. 1162/95 περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 9 παράγραφος 2, το άρθρο 13 παράγραφος 11 και το άρθρο 16 παράγραφος 1,

τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, σχετικά με την κοινή οργάνωση αγοράς του ρυζιού (3), και ιδίως το άρθρο 9 παράγραφος 2, το άρθρο 13 παράγραφος 15 και το άρθρο 16 παράγραφος 11,

Εκτιμώντας:

ότι ο κανονισμός (ΕΚ) αριθ. 1162/95 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 1527/96 (5), θέσπισε τις ιδιαίτερες λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού 7

ότι η εγγύηση των 5 Ecu ανά τόνο που αναφέρεται στο άρθρο 10 στοιχείο α) του κανονισμού (ΕΚ) αριθ. 1162/95 εφαρμόζεται στα πιστοποιητικά χωρίς επιστροφή και χωρίς φόρο κατά την εξαγωγή 7 ότι, ωστόσο, η μέθοδος που προβλέπεται στο εν λόγω άρθρο 10 στοιχείο α) δεν αντικατοπτρίζει πλήρως την περίπτωση μιας εξαγωγής χωρίς επιστροφή η οποία μπορεί να απορρέει τόσο από το μη καθορισμό επιστροφής όσο και από το μη προκαθορισμό της επιστροφής που εκφράζει την άρνηση του ευεργετήματος, σύμφωνα με το άρθρο 2α του κανονισμού (ΕΟΚ) αριθ. 3665/87 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 815/97 (7), και ότι είναι, επομένως, αναγκαίο να διευκρινισθεί αυτό το σημείο 7

ότι πρέπει να τροποποιηθεί αναλόγως ο κανονισμός (ΕΚ) αριθ. 1162/95 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 10 στοιχείο α) του κανονισμού (ΕΚ) αριθ. 1162/95 αντικαθίσταται από το ακόλουθο κείμενο:

«α) 1 Ecu ανά τόνο, εάν πρόκειται για πιστοποιητικά εισαγωγής για τα οποία δεν εφαρμόζονται οι διατάξεις του άρθρου 10 παράγραφος 4 τέταρτη περίπτωση του κανονισμού (ΕΟΚ) αριθ. 1766/92 ή για τα προϊόντα που υπάγονται στον κανονισμό (ΕΚ) αριθ. 3072/95 του Συμβουλίου (*) και 5 Ecu ανά τόνο, εάν πρόκειται για πιστοποιητικά εξαγωγής για ένα προϊόν για το οποίο, κατά την ημέρα της αίτησης, δεν έχει καθορισθεί καμία επιστροφή ούτε φόρος κατά την εξαγωγή, ή στην περίπτωση πιστοποιητικών εξαγωγής για ένα προϊόν που δεν περιλαμβάνει προκαθορισμό του φόρου ή της επιστροφής κατά την εξαγωγή 7

(*) ΕΕ αριθ. L 329 της 30. 12. 1995, σ. 18.»

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Μαΐου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 126 της 24. 5. 1996, σ. 37.

(3) ΕΕ αριθ. L 329 της 30. 12. 1995, σ. 18.

(4) ΕΕ αριθ. L 117 της 24. 5. 1995, σ. 2.

(5) ΕΕ αριθ. L 190 της 31. 7. 1996, σ. 23.

(6) ΕΕ αριθ. L 351 της 14. 12. 1987, σ. 1.

(7) ΕΕ αριθ. L 116 της 6. 5. 1997, σ. 22.